การศึกษาเรื่องประสิทธิภาพการสื่อสารภายในองค์การ กรณีศึกษาธนาคารทิสโก้ จำกัด (มหาชน) มีวัตถุประสงค์เพื่อ (1) ศึกษาระดับประสิทธิภาพการสื่อสารภายในองค์การ ของธนาคารทิสโก้ จำกัด (มหาชน) (2) ศึกษาปัจจัยองค์ประกอบของการสื่อสารภายในองค์การของธนาคารทิสโก้ จำกัด (มหาชน) (3) ศึกษาความสัมพันธ์ระหว่างปัจจัยส่วนบุคคลกับระดับประสิทธิภาพการสื่อสารภายในองค์การ (4) ศึกษาความสัมพันธ์ระหว่างปัจจัยองค์ประกอบของการสื่อสารกับประสิทธิภาพของการสื่อสารภายในองค์การ (5) เสนอแนะแนวทางการพัฒนาการสื่อสารภายในองค์การให้มีประสิทธิภาพมากขึ้น

การศึกษาครั้งนี้เป็นการศึกษาเชิงสำรวจ ประชากรที่ใช้ในการศึกษาครั้งนี้ คือ พนักงานประจำสาขา ในส่วนภูมิภาค ทั้งสิ้น 20 สาขา จำนวน 456 คน กำหนดกลุ่มตัวอย่างด้วยตารางสำเร็จรูปของเครงซี่และเมอร์แกน ได้กลุ่มตัวอย่างเท่ากับ 210 คน เครื่องมือที่ใช้ในการวิจัย เป็นแบบสอบถาม สถิติที่ใช้ในการวิจัย ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน ค่าไคสแดวร์ และ ค่าสหสัมพันธ์

ผลการศึกษา พบว่า (1) ระดับความคิดเห็นของพนักงานประจำสาขา เกี่ยวกับประสิทธิภาพในการสื่อสารภายในองค์การของธนาคารทิสโก้ จำกัด (มหาชน) มีค่าเฉลี่ยของระดับความคิดเห็นโดยรวมอยู่ในระดับมาก (2) ปัจจัยส่วนบุคคล ได้แก่ ระดับการศึกษา ประสบการณ์ในการทำงาน ตำแหน่งหน้าที่ในการทำงาน สาขาที่ปฏิบัติงาน ที่แตกต่างกัน มีความสัมพันธ์กับประสิทธิภาพการสื่อสารภายในองค์การแตกต่างกัน (3) ปัจจัยองค์ประกอบของการสื่อสาร ได้แก่ ด้านผู้ส่งสาร ด้านข่าวสาร ด้านผู้รับสาร และด้านช่องทางการสื่อสาร มีความสัมพันธ์กับประสิทธิภาพการสื่อสารในภายองค์การในระดับที่แตกต่างกัน